"...ungelehrt und ohne jedes andere Wissen, ausser der Pflege des Viehs..."
200 onns chantun Grischun: pertutgant la tradiziun dar pensar democratic en noss chantun 

Da Georg Jäger

"Unser gemeyner man": il stadi liber da las Trais Lias
Il Grischun festivescha ses 200 onns appartegnientscha a la confederaziun. Per quest motiv dun jau in sguard sin la tradiziun dal pensar democratic en la republica ed en noss chantun. Ils eveniments dal 1803 èn gia vegnids preschentads da Martin Bundi en ina broschura uffiziala dal chantun.

Punct da partenza è in maletg satiric, che è vegnì creà enturn 1618 e che vegn conservà oz en il museum retic.
!
La caricatura mussa in um en vestgadira aristocrata. Ad el manca però il chau. Or da ses corp creschan però figuras: Nus enconuschain il pli sisum las fatschas da Jörg Jenatsch, Pompejus Planta e Rudolf Planta, contrahents politics da l'entschatta dals embrugls grischuns. Tge ch'il caricaturist tegn dals preditgants e clerics da gronda influenza da lez temp, mussa el ils chaus en il culier. Là cumpara il plevon protestant davant in chau d'in bov ed il cleric davant il chau d'in asen. Tranter ils exponents da la politica e da la baselgia chattainsa il chau d'in uffant, d'in nar cun chapitscha, in'auca che maglia in rustg, in luf, il chau d'in urs, in drag che spida fieu, in cot, dus chauns, ina vulp ed in'anda. - Ils mauns dal nobel èn liads, ed el tegna trais bursas da raps cun las vopnas da Venezia, Frantscha e Spagna, ils daners dad aur ed argient - la paja da Judas per las ovras tradituras dals politichers nobels 

Il senn da la caricatura sa mussa dalunga evidentamain, er sche nus na chapin betg senz'auter tuttas allusiuns dals simbols animalics dal temp: la noblezza grischuna e dependenta da lur fauturs, da las pussanzas europeicas. Tschorvadad sturna ed infantila ed engurdientscha animalica destineschan lur agir, sin donn e cust da tuts.
La preschentaziun para or da la vista dad oz bunamain profetica: la data dal 1618 marca l'entschatta da la guerra da trenta onns en Europa, ella munta per il Grischun l'entschatta da la violenza dals "embrugls grischuns", la pli gronda crisa da la republica. Ils "embrugls" han cuzzà enfin a l'entschatta dals onns quaranta dal 17avel tschientaner ed han gì per consequenza la sperdita temporara da la Valtellina als Spagnols habsburgais.
Il stumpel per il cumenzament da la politica da violenza da las partidas - manegià cun quai las fracziuns dals nobels e lur clientella refurmada e catolica, damai betg partidas en il senn dad oz - è stada la dretgira nauscha da Tusaun 1618, a la quala il maletg sa referescha probablamain. Exponents da la partida catolica èn vegnids chastiads là fermamain da preditgants refurmads per traditurs da la patria, per part vegnids condemnads a la mort e per part bandischads da la terra. Il mazzament da Pompejus Planta entras Jenatsch e lur cumplizis appartegna il pli tard suenter Conrad Ferdinand Meyer a las pli renumadas episodas da l'istorgia grischuna.
Ils preditgants e lur aderents da partida han giustifitgà la dretgira nauscha da Tusaun en scrittiras che èn vegnidas derasadas sin plaun internaziunal ed en tut las linguas mundialas da quel temp. Il cuntegn s'opponiva cumplettamain al spiert dal temp da l'entschatta da l'absolutissem europeic. Ils auturs han giustifitgà la situaziun en il Grischun cun la constataziun centrala: "Die Form unseres Regiments ist Democratisch: unnd stehet die erwellung unnd entsetzung der Oberkeiten...bey unserem gemeinen man...".
Democrazia n'era betg populara da quel temp en Europa, democrazia vegniva messa a pèr cun pussanza da la massa. La republica grischuna e la confederaziun valevan tar ils politichers nobels e teoretichers statals en Europa en general per exempels starmentus d'in dischurden caotic. Il stadi absolutistic e centralistic valeva però per modern e futuristic.

Ils auturs grischuns da la scrittira nudavan cunter il flum. Divers da lur arguments valan la paina da vegnir legids anc oz: "Under al/en zeitlichen gnaden unnd gaben / die der liebe Gott dem menschlichen geschlecht zuo verleihen pfleget: ist geistliche und weltliche freyheit des gewüssens unnd selbster regierung mit nichte die geringste: wilen man durch sölcher rechtmessigem gebruch seel / ehr i leyb und guot erhalten kann / und ohne verdriesslichen zwang und trang der selbigen geniessen. Dennenbar sie als ein kostlich kleinot je und al/wegen von menniglichen innigklieh ist erwünscht und begert worden".

Die geistliche und weltliche freyheit des gewüssens unnd selbster regierung è vegnida dada da Dieu als Grischuns. Lur diever mantegna saun corp ed olma ed e ina pedra preziusa che tuts desidereschan e giavischan. Tut da sasez n'han ils Grischuns però betg retschet questa libertad; els l'han obtegnì entras "sägen Gottes und die krafft seiner stercke / so sich in der redlichen dapfferkeit unserer frommen Altforderen erscheint / dise beyderley freyheit erlanget". (Citats da Randolph Head, Demokratie im früh neuzeit liehen Graubünden, Zürich 2001).

Nus avain da far qua gia cun in mitus da libertad tempriv, sco quai ch'el è daventà pli tard spiert dal pensar naziunal dal 19avel tschientaner, la ideologia purtanta dal stadi liberal. L'opiniun da questa direcziun democratica - u detg meglier "populistica" - n'è betg stada sulettamain decisiva, perquai ch'i deva er en las Trais Lias in'opiniun da stadi adversativa, absolutistica, che ha dominà en il 18avel tschientaner e che metteva en dumonda la participaziun dal pievel a la politica. Represchentada il pli ferm en las scrittiras è ina lingia dals moderads che defendevan proceduras formal-democratas en las vischnancas, colliadas cun pussanzas de facto aristocratas. La proclamaziun d'in cas spezial democratic en Europa, legitima da Dieu entras ils "democrats radicals" da pli baud para a mai anc oz d'interess. Betg pir il 19avel tschientaner, mabain bler pli baud ins sa referiva ad ina istorgia eroica - il maletg sviluppà e, detg meglier, construì en la cronica grischuna, analog a quella federala dal 16avel tschientaner. Interessant è dal reminent l'indicaziun da la libertad da conscienza, che steva spezialmain a cor als preditgants cun la tendenza d'unitad en las monarchias europeicas.
La caricatura maligna ed il text da giustificaziun dals refurmads grischuns mussan duas varts da la medaglia: ils elements democratics da la republica, e la politica manada dals aristocrats che vegn crititgada en il fegl sgulant. I fiss damai fauss da crear in maletg ideal da questa democrazia. Sco funcziunava però il sistem da la republica? Quella possedeva be paucas instituziuns. Il sulet organ communabel era la dieta, ina conferenza da delegads dals curriers da las vischnancas giudizialas. La giunta directiva da la dieta, numnada "congress", furmavan ils trais parsuras da las Lias. Els liquidavan ils affars da mintga di da l'entira republica, preparavan las dietas e reglavan la correspundenza exteriura cun stadis esters. Mintgatant vegnivan els cumplettads da mintgamai trais fin tschintg curriers da las Trais Lias. Quest gremi vegniva numnà "Beitag" . La republica possedeva nagina atgna administraziun, nagin'armada e nagin sistem da taglia instituziunalisà. Lur ordinaziuns legislativas sa restrenschevan al minimum. La vaira suveranitad statala era tar las vischnancas giudizialas che possedevan ils pli impurtants dretgs suverans sco er la giurisdicziun, inclus "Stock und Galgen". Politica en la republica era damai il resultat d'ina procedura casuala tranter las vischnancas giudizialas ed il stadi cumplessiv. La paisa da las vischnancas giudizialas, che correspundevan pli u main a la grondezza dals circuls odierns, era fitg gronda. I na deva nagina via per mitschar dals conclus da las vischnancas, conclus ch'en sa sviluppads en diversas modas.
In contemplader realistic da la cultura politica da la Trais Lias era a l'entschatta dal 16avel tschientaner il diplomat Giovanni Battista Padavino. Ses rapports a la regenza da la republica ducala sa basavan ad atgnas experientschas e contemplaziuns precisas. A la dumonda sco che tractativas stoppian vegnir manadas, scriva el cun distanza reservada da diplomat:
La procedura da las tractativas sto esser a medem mument publica e secreta. L'emprim ston ins preschentar las propostas als capos che tractan talas e procedan sco che plai ad els, e tramettan talas a las vischnancas giudizialas per obtegnair lur approvaziun, pertge tut quai che vegn decidì senza lur consentiment ha nagina u pauca valita. Ma da principi èsi necessari d'infurmar e da tractar cun blers per favurisar las tractativas. Quellas "praticas" privatas d'influenzar ils capos da las vischnancas giudizialas, da la dieta u "Beitag"
ston esser accumpagnada da spesas, regals e renconuschientschas (...) Ils pli blers avevan en talas tractativas varsaquants manaders che eran disads, da manipular il pievel- ignorant e senza autra savida che da tgirar ses muvel - uschia ch'els arrivavan nua ch'els vulevan, grazia a lur autoritad u cun auters meds".
(cità dal talian en il: Handbuch der Bündner Geschichte, Chur, 2000, Bd. 4, S. 89)

Enturn 1800 - durant il temp da Napoleon - èn stads dumbrads ils dis da questa moda da politica cun lur proceduras da decisiun anarchicas. La furma da la republica è stada passada malgrà sias structuras democraticas. Pertge democrazia muntava en la veglia Rezia en spezial autonomia communala, las vuschs dumbravan collectiv tenor vischnancas e betg tenor ils chaus: quai n'era betg anc la democrazia da l'egualitad da dretg d'individis maiorens, sco quai che l'illuminissem postulava. Perquai avevan a l'entschatta dal 19avel tschientaner blers en il Grischun gronda fadia cun il patratg liberal d'ina democrazia parlamentara.

Il pass en il 19avel tschientaner
La republica ha fatg tras il 1799 ina fin sgarschaivla sco lieu da guerra en las guerras da coaliziun cun truppas estras franzosas ed austriacas. Suenter la sperdita da la Valtellina 1797 era l'independenza statala cun instituziuns d'ina anarchia communala en moda uschè simpla impussibla. Uss stev'ins davant las provocaziuns dal 19avel tschientaner: a l'entschatta dal stadi naziunal cun las dispitas tranter ils aderents conservativs da l'urden absolutistic ed ils innovativs liberals ed a l'entschatta da la revoluziun industriala. Igl è stà l'entschatta da la modernisaziun sin tut ils secturs da la vita.
Er sche tut era different dad oz: varsaquantas reacziuns da contemporans sin la nova situaziun paran dad esser pulit actualas. Pertge er oz vai per grondas dimensiuns: globalisaziun, Uniun europeica, orientaziun vers regiuns surstatalas. Differentas èn las dimensiuns spazialas. Il tema da lez temp sa numnava "Entrada en la Svizra", e quel pass snegavan blers enturn 1800. Napoleon s'interessava però betg per l'opiniun dal pievel: gia 1800 e il nov "chantun Rezia" vegnì integrà en l'urden da la Helvezia. Il 1803 è succedida la constituziun da mediaziun dictada da Paris e la naschientscha dal chantun Grischun. Er quest act è stà in eveniment grazia a Napoleon. Bain è la fundaziun dal chantun, ils 20 d'avrigl 1803 en la chasa communala da Cuira vegnida beneventada dals liberals (che èn vegnids numnads pir pli tard uschia). Tredesch artitgels pertutgavan il chantun Grischun. Els cuntegnevan ils emprims pass en direcziun d'in stadi modern: in parlament elegì libramain (cussegl grond) da 63 commembers cun cumpetenzas legislativas e cun ina regenza (cussegl pitschen) elegì mintgamai per in onn. Ultra da quai è suandada ina giurisdicziun chantunala, in'entschatta modesta d'administraziun e la fundaziun da la scola chantunala (l'emprim d'ina refurmada ed ina catolica). Quai che è restà enfin 1851 èn las vischnancas giudizialas sco plaun politic il pli bass ed ins avess fatg meglier tenor mia opiniun da tegnair quellas empè da las singulas vischnancas che èn suandadas. Las fusiuns da vischnancas dad ozendi curregian parzialmain puspè quest sbagl istoric. A la fin finala èn las Trais Lias svanidas da la carta politica suenter il 1848.
L'acta da mediaziun, cumpilada da Napoleun, è vegnida resentida en blers circuls sco domini ester. Las emprimas provas da modernisaziun vegnan recepidas da la populaziun purila cun sceptica: ins aveva tema - er envers la Svizra - dals gronds custs e da la sperdita da la participaziun a la discussiun politica. Las contribuziuns a la Frantscha che fascheva guerra e las recrutaziuns sfurzadas per las armadas napolitanas n'eran er betg adequatas per meglierar l'atmosfera envers il nov temp.
La chaschun per storscher enavos la roda dal temp, pareva dad esser dada suenter la fin da Napoleun, il 1814. Ils aderents conservativs dal reschim vegl han savurà la pulvra. Il schaner 
1814 ha ina rotscha da purs armads da las vischnancas catolicas dal conturn da Cuira sfurzà il cussegl grond da suttascriver in'extrada da la Svizra. Manader principal era in uffizier austriac da la chasa da Salis-Zezras. En in pamflet entitulà "Der Engel des Friedens" è vegnida formulada la finamira politica, da restituir la republica sut la protecziun da I'Austria. La Svizra vegniva preschentada directamain sco pussanza colonialistica, che vuleva reger il Grischun da Turitg anora. Las novas instituziuns (parlament e regenza) dal temp da mediaziun èn vegnidas disfamadas:

Wenn der Grosse Rat dekretiert und der Kleine exequiert, so regiert nicht das Volk (...) Wenn an der Schweizer Tagsatzung dreiundzwanzig Stimmen gegen die von Bünden schreien, wo ist dann die Volksdemokratie? Wenn der Landammann der Schweiz befiehlt, ists dem Bündner ebenso, als ob Napoleon seinem Korse, oder Mahmud seinen Muselmännern befähle. Besser einem grossen Monarchen (i. e. den Österreichern) als einer Exzellenz von Zürich gehorchen! ...
Wenn diese, des Landammanns Exzellenz, auf die Kantone zur Bedeckung der zwecklosen Spesen, Geldabgaben ausschreibt, so muss der Bündner Bauer sein Salz, Wein, Getreid, und Vieh, seine Bedürfnisse aller Art (nur noch nicht die Luft!) eben so verzollen, und seinen Acker, sein Haus, jawohl seinen, seiner Braut und seiner Kinder Kopf eben so beschnitzen (=besteuern) lassen, als der Lombard, der Franzos, Westphäler und St. Galler. Wo ist so die hochgepriesene Freiheit, wo die immer gerühmte Glückseligkeit???.. (Faksimile bei Peter Metz, Geschichte des Kantons Graubünden, Bd. 1, Chur, 1989, Einlageblatt S. 208.)

L' emprova da restituir la veglia republica, è ida da l'aua giu pervia da l'opposiziun da las pussanzas europeicas al congress da Vienna. Ils aderents dals "anghels da la pasch" n'avessan dal reminent era betg cuntanschì la pluralitad en il Grischun. Uschia è il Grischun restà tar la Svizra.

Il chantun ha fatg atras uss ina gronda midada. Las emprimas vias commerzialas èn vegnidas bajegiadas al San Bernardin e Spleia - ed er anc sin donn e custs da las terras vischinas Sardegna ed Austria. Igl ha dà emprimas emprovas da domiciliar ina industria, ed igl è vegnì inizià grondas correcturas da flums sco per exempel l'ovra da La Nicca en Tumleastga. Da princip era la populaziun cuntenta, d'extrar da la Svizra discurriva praticamain nagin, gnanc durant il temp da la guerra da separaziun (Sonderbund), cura ch'il Grischun sa tegneva enavos fitg ed empruvava d'intermediar per tema da las partidas veglias.

Be cun la modernisaziun politica mancavi, sco quai ch'il suandant text dal 1842 mussa: el è cumparì sco artitgel da gasetta a chaschun dal tir liber federal en ina gasetta liberala, il "Pfeil des Teilen", che è cumparì in curt temp a Turitg. L'autur era pli probabel da quel temp anc giuven, il politicher grischun Peter Conradin Planta. Jau conclud mia contribuziun cun quest document. Igl è puspè ina satira sco la caricatura d'enturn il 1618. Il text sa fatschenta, exagerond, cun l'orizont fitg stretg e notoric da blers burgais da vischnancas grischunas e da la "aura popularis" dals politichers da quel temp. Per ils giuvens liberals gieva il tempo viaden en il temp modern memia plaun. Tenor sia opiniun avevan ils Grischuns anc adina in orizont memia stretg:

«Wie soll des Bündners Herz weit werden? Seine Gemeinde ist ihm Alles, sie umfasst seine Zukunft und seine Vergangenheit, ihre Marken bezeichnen die Grenzen seines Ideenkreises. Seine Verknüpfung mit einer grössern bürgerlichen oder menschlichen Gesellschaft macht sich bei ihm kaum oder höchst vorübergehend fühlbar. Wenn es weit kommt, so ist sein Hochgericht ein Gegenstand seines Interesses. Was bietet der Staat? Wenig, so wenig, als er ihm. Nur im Vorübergehen vernimmt er, dass jenseits der Berge, in Chur, eine Regierung sitze, und geht, ohne sich darum zu bekümmern, seines Weges fort. Was sie dort thue, weiss er nicht, und dass sie überhaupt etwas zu thun habe, kann er nicht begreifen (...), er meint, sie "fresse" blos, und wenn es ihm nach ginge, so würde er sie gänzlich abschaffen. Desto mehr Theilnahme - meint man - wird er den Angelegenheiten der Gemeinde widmen.
Nicht so sehr! Wozu eine solche? Es geht auch ohne sie; er ist froh, wenn man ihn ungeschoren lässt, und ungeschoren bleibt er, denn die Hand der Vorsteher ruht auf ihm so gelinde als möglich; sie sind die Diener der Gemeinde, sie vermeiden es, sich die aura popularis zu verderben und suchen auch ihrerseits möglichst ungeschoren vom Amte zu treten. Diese nonchalance, dieses Sichgehenlassen ist beim Bündner karakteristisch; seine Liebe zum Alten, sein Stabilismus ist eine Folge davon, er verwirft die Neuerungen im Staatswesen sowohl als in seinem engem Kreise, weil er die Nothwendigkeit davon nicht einsieht, weil er sich ohne sie wohl befindet, weil sie störend in seinen Gedankenkreis eingreifen und seinen trägen Schlummer unterbrechen.» (Pfeil des TeIlen 11I, 1842, S. 89f.)

Ch'il temp è sa midà dapi alura, è nagin che snega. Però ina tscherta "Iongue durée" da diversas structuras da mentalitad n'è betg da survesair, pensain be a la discussiun mumentana pervia da la nova constituziun chantunala.